שיחה:חיפוש (סרט)

message: אנא הביעו דעתכם והצביעו:
הסרט הנדון הוא סרט חדשני וייחודי שעלילתו מתרחשת באינטרנט באמצעות אתרים, רשתות חברתיות ואפליקציות שונות (המפיק-במאי טימור בקממבטוב טבע בהקשר הזה את המושג הקולנועי "Screen Life"). החידוש הוא (בניגוד לסרטים כגון "הסר חבר", למשל) שכל העת נראים חלונות פתוחים שמציגים מידע ופרטים היוצרים עלילות משנה, רמזים מטרימים, ביצי פסחא, אקדחי צ'כוב ועוד, וכל חלון פתוח מוסיף להבנת העלילה. התכוונתי להוסיף לערך פסקה בנושא, אולם ככל שאני מעמיק, מסתבר שנוצר גוף מידע הכולל ניתוחים, וכן התייחסויות ישירות של הבמאי אניש צ'גנטי והמפיק סב אוהניאן, עם פירוט איך נעשו הדברים. גם במסגרת ביקורות סרטים בישראל נכתב על כך. מבקרים רבים מציינים שיש לצפות בסרט פעמיים ושלוש על מנת להבין את ההיבט הזה.
הוספת פסקה כזו תביא להכפלה ושילוש של הערך ויחד עם זאת, אני סבור שחבל למנוע את המידע מהמתעניינים. לכן, מאחר שמדובר  בחדשנות קולנועית לכל הדעות, לדעתי יש מקום לחדשנות ויקיפדית בצורת ערך מורחב נלווה לדף הסרט בנושא הנ"ל. החשש שלי הוא שחשיבה כזו מחוץ לקופסה תגרור דיוני ערכיות ומחיקה, ואין לי עניין להשקיע בערך שייזרק לפח רק משום ש"זה לא מקובל" למרות שיכיל מידע ערכי ומעניין. כבר אספתי  שפע של מקורות רלוונטיים, ומה שנותר זה לכתוב ולערוך.
שוב, חוו דעתכם. מתייג את .--נדב - שיחה 15:50, 18 באפריל 2020 (IDT)
replies: text: :לא צריך ערך נפרד, מספיק להפריד בין תיאור העלילה הראשית כתקציר כללי, לבין פרק בו אתה מתאר את הניתוחים והרבדים הנסתרים בעזרת סימוכין. כך מקובל. קפקא - שיחה 15:55, 18 באפריל 2020 (IDT)
replies: text: :: אין בעיה להוסיף פסקה, זה עניין טכני וברור לי איך זה ייראה. העניין הוא, כפי שציינתי לעיל, שזו תהיה פסקה רחבה מאד שתגדיל את נפח הערך פי שתיים ויותר. במידה שכך אעשה, נותר לי רק להתלבט אם היא תבוא אחרי פסקת העלילה או אחרי הפקה, ובנפרד ממנה, ובכל מקרה, היא כנראה תהיה גדולה יותר משתי פסקאות אלה. זו שאלה אסתטית, מבחינת גודל הדף, חלוקתו וההתמצאות בו.--נדב - שיחה 16:04, 18 באפריל 2020 (IDT)
replies: text: :::טוב, זה הופך מעניין יותר ויותר, כאשר הרמזים לכל אורך הסרט מצביעים על פתרון התעלומה, ונראה לי שאתמקד בזה ואולי אוסף כמו זוטות פיקנטיות.--נדב - שיחה 16:40, 18 באפריל 2020 (IDT)
בינתיים הוספתי פרק נפרד בהמשך לעלילה. מבחינתי, אין צורך בהמשך הדיון.--נדב - שיחה 10:13, 17 ביוני 2020 (IDT)
thread_title: יצירת ערך מורחב נלווה לדף [[חיפוש (סרט)]] - הזמנה לסיעור מוחות - העברה מהמזנון

message: בוקר טוב. "לא סביר" כי...? טרחת לבדוק לפני שמחקת נתונים שהרשת עוסקת בהם? שסב אוהניאן (מפיק-תסריטאי) פרסם בעצמו?--נדב - שיחה 07:13, 30 באוקטובר 2020 (IST)
replies: text: אני לא מבין מה אתה רוצה ולמה מחקת את הקישור למוג'ו, ועכשיו אין בערך הפנייה למקור. רק כדי לצאת צודק??? דיוק בתוכן זה עניין אחד. כללי עריכה ותבניות זה עניין אחר. אני מבקש הסבר ראוי, ועוד לא הסברת מדוע מחקת נתוני תקציב-הכנסות מבוססים בעליל.--נדב - שיחה 10:15, 30 באוקטובר 2020 (IST)
replies: text: :דרך אגב, בתבנית  יש שני פרמטרים נפרדים: "הכנסות" ו"הכנסות באתר מוג'ו"+קישור.--נדב - שיחה 10:29, 30 באוקטובר 2020 (IST)
replies: text: :: לפני שאתה משתפך כאן לא היה ראוי שתבין בכלל איך תבנית:סרט עובדת? אתה מכניס שטויות, אני מנקה אחריך ואתה עוד מקטר. בשדה מוג'ו לא מכניסים סכומים אלא קישור לאתר. בדרך כלל הוא בא אוטומטי מוויקינתונים, ואם אין, התאמץ טיפה ומצא אותו. תוכל לבדוק 2,538 ערכים אחרים. שים לב איך השדה נראה מוזר אחרי העריכה שלך, כי הוא מצפה לקישור. בורה בורה - שיחה 10:35, 30 באוקטובר 2020 (IST)
replies: text: :::זה מה שעשיתי כשכתבתי את הערך, ואם יש שגיאה טכנית מאי-ידיעה או הכרת ויקינתונים, אפשר פשוט לתקן ותבוא על הברכה, והייתי מודה אילו הסברת מראש את הטעות שלי. רק שכרגע השדה הוסר כליל עם הקישור, ולא ברור לי מדוע. אני לעולם לא כותב ערך קולנוע בלי "להתאמץ" לבדוק מוג'ו. זה אלפבית אצלי. לדעתי, אני בין הבודדים שלא מסתפקים בתרגום ערכי סרטים מאנגלית, אלא כותב ערכים מקוריים בעברית. ואם הערך כולל כ-70 קישורים למקורות, היה סמוך ובטוח שקראתי לפחות כפול מכך, ובדקתי שנית ושלישית כל נתון. אז לפני שאתה מוחק נתונים בטענה של "חוסר סבירות", מוטב שתבדוק קודם בעצמך או תברר עם מי שניסח את הנתון. השקעתי המון בערך הזה, מכדי שתשלח אותי "להתאמץ" ותסכם שגיאה או אי-ידיעה במילה "שטויות", ואני מצפה שתחזור בך מההתבטאות הזו.--נדב - שיחה 11:09, 30 באוקטובר 2020 (IST)
replies: text: :::: אכן לא בדקתי כי על פניו תקציב של 800,000 דולר נראה בלתי סביר בעליל. רק להשכיר חדרי עריכה עולה כך... מחקתי את השורה כי זו הדרך לאלץ שאיבה מוויקינתונים אם הנתון יגיע יום אחד. אבל כאמור אתה יכול להזין ידנית את הנתון. ואני מצר על השימוש במילה שטויות, אבל מפריע לי שגם אותי משחזרים רק מחוסר ידיעה. בורה בורה - שיחה 11:20, 30 באוקטובר 2020 (IST)
replies: text: :::::לגבי התקציב: לשלושת יוצרי הסרט יש חברת הפקות קטנטנה בשם Search Party, ואת העבודה הם עשו אצלם בהון שלהם, ואני מצטט מהזיכרון (וטל"ח): "ננעלנו חמישה בוגרי קולג' טריים בחדר עריכה קטן למשך שנתיים" (צ'גנטי היה עד אז במאי פרסומות שכיר בגוגל, בן 25, ולכולם זה היה הסרט הראשון). הסכום של 880 אלף היה התקציב שלהם עד לשלב הסרט המוגמר שהם הציגו ב"סאנדנס". "סוני" קנו את הסרט ב-5 מיליון, ואת עבודת גמר ההפקה עד למוצר הסופי עשו "סוני" והחברה הבת שלהם "Screen Gems". זה התקציב שפורסם רשמית, ואי אפשר לדעת כמה "סוני" השקיעו. ככה זה עובד לרוב עם סרטים שמופקים באופן עצמאי. בשביל זה יש פסטיבלים, למכור סרטים קטנים עבור כסף גדול. סרטים שמצולמים באמצעים ביתיים, סטייל פאונד פוטג', מוכרים כדלי-תקציב (כי כמה כבר עולה לצלם ולערוך סרט עם אייפון, מצלמת רשת ומחשב, ומקסימום רחפן צילום ומצלמת גו-פרו שאפשר לקנות באיביי/עלי אקספרס?). לסרט דל תקציב שמצליח מעבר לציפיות מההשקעה הראשונית קוראים Micro-budget sleeper hit. התופעה הזו לא חדשה, ולכן זה סביר בתכלית. אם זכרוני שפיר, את פרויקט המכשפה מבלייר הפיקו ב-15 אלף דולר, עם מצלמת וידאו פשוטה, והשאר כתוב בדפי ההיסטוריה. הסר חבר הופק במיליון דולר עם מצלמות רשת בלבד, ודפק קופה של 70 מיליון לפני שבע שנים. בקיצור, סכום סביר מאד. לענייננו, אני יודע שאפשר להזין נתונים ידנית, אבל אכן לא הייתי מודע לעובדה שזה חוסם שאיבה ועושה בלגן ויזואלי, כי אני לא בקי בטכנולוגיה תבניות-ויקינתונים. יכולת לתקן ולהסביר, והייתי מודה. שחזרתי את העריכה כי הנתונים שמחקת מהותיים. בכל מקרה, להבנתי, רצוי להחזיר את הקישור למוג'ו שלא קיים כרגע בערך. וסליחה על החפירה.--נדב - שיחה 12:43, 30 באוקטובר 2020 (IST)
replies: text: :::::: למה חפירה? דווקא אהבתי לקרוא. פרויקט המכשפה מבלייר אכן זכור לי כסרט שעולה על כל דמיון בדלות ההפקה ומה יצא ממנה. זה הקישור לרשומה במוג'ו. משום מה לא הולך לי להזין אותה בוויקינתונים. משתמש:זאב קטן אולי אתה מנסה? בורה בורה - שיחה 15:53, 30 באוקטובר 2020 (IST)
replies: text: :::::::. בברכה, זאב קטן • שיחה • י"ב בחשוון ה'תשפ"א • 16:17, 30 באוקטובר 2020 (IST)
replies: text: ::::::::בשביל להזין את המזהה יש לחפש קישור בצורה של id, אם הבנתי נכון יש איזה ג'אג'ט שעוזר למצוא את המזהה. אני יכול לבדוק יותר לעומק עם זה יעזור לכם. בברכה, זאב קטן • שיחה • י"ב בחשוון ה'תשפ"א • 16:20, 30 באוקטובר 2020 (IST)
replies: text: ::::::::: לא מבין. זה בדיוק מה שאני עשיתי רק כתבתי Searching עם S גדולה. תוכל לראות בגרסאות קודמות. מה הם מטומטמים שם? בורה בורה - שיחה 16:23, 30 באוקטובר 2020 (IST)
replies: text: ::::::::::שמחתי לעזור --נדב - שיחה 16:53, 30 באוקטובר 2020 (IST)
 בורה בורה - שיחה 17:14, 30 באוקטובר 2020 (IST)

text: , זה בעיה של האתר, לא של ויקינתונים. באתר יש להם הבדל בין S ל-s. בברכה, זאב קטן • שיחה • י"ג בחשוון ה'תשפ"א • 18:15, 31 באוקטובר 2020 (IST)
thread_title:  [[חיפוש (סרט)]] - תקציב והכנסות